《君道》
宋代·卫宗武

勋华相授受，谟典所具述。
其要在厥中，精一而允执。
惟诚乃能精，惟诚乃能一。
是以无党偏，是以臻正直。
三代所共衬，百世不可易。
伯者假仁义，战国尚诈力。
汉唐非无君，文为事矫饰。
其能粹而王，一指不可屈。
所以无善治，循袭至今日。
纯诚而不杂，惟皇斯立极，
敛敷锡庶民，懋建昭大德。
治欲在古如，舍此他无术。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。